پاکستان ٹائمز

لاہور سے پروگریسو پیپرز لمیٹڈ کے تحت انگریزی اخبار دی پاکستان ٹائمز میاں افتخار الدین نے تقسیم ہند سے قبل  4 فروری 1947ء کو جاری کیا تھا. اس کا پہلا دفتر مال روڈ پر عدالت عالیہ کے سامنے سول اینڈ ملٹری گزٹ والی عمارت میں بنایا گیا تھا اور پہلے ایڈیٹر فیض احمد فیض بنائے گئے تھے جو برٹش انڈین آرمی کے شعبہ تعلقات عامہ میں کرنل کا عہدہ چھوڑ کر دلی سے لاہور واپس آئے تھے. آزادی کے بعد دی پاکستان ٹائمز کا دفتر میو ہسپتال کے سامنے انگریزی اخبار دی ٹریبیون کی عمارت میں منتقل کر دیا گیا. دی پاکستان ٹائمز کو ایوب حکومت نے سرکاری ملکیت میں لے لیا اور 1990ء کی دہائی میں یہ بند ہوگیا. اب اس کا ڈیکلریشن جنگ گروپ کے پاس ہے. 

دی پاکستان ٹائمز کا ایک ایڈیشن راولپنڈی سے بھی شائع ہوتا تھا جسے بعد میں  اسلام آباد منتقل کر دیا گیا۔ نیشنل پریس ٹرسٹ کی کمپنیوں اور اخبارات کی ڈی انوسٹمنٹ اور نجکاری کے بعد 25 مئی 1996ء کو دی پاکستان ٹائمز کو بند کردیا گیا. 

دی پاکستان ٹائمز کو یوتھ گروپ لمیٹڈ میڈیا گروپ یوتھ پروڈکشن نے دوبارہ لانچ کیا اور اس کے شریک بانی عمیر احمد ہیں۔  دی یوتھ انٹرنیشنل اور یوتھ پریس پاکستان دی پاکستان ٹائمز کا بہن اخبار ہے۔

بیرونی روابط 
 پاکستان ٹائمز
 ٹائمز گروپ آف پبلیکیشنز

حوالہ جات 
پاکستان کے اخبارات
پاکستان میں 1947ء کی تاسیسات
پاکستانی انگریزی اخبارات
تحریک پاکستان
لاہور میں میڈیا
پاکستان سے شائع ہونے والے روزنامے
ویکی ڈیٹا سے مطابقت رکھنے والی مختصر تفصیل